《以诗索何旦兼竹杖何曾许觅一僮并及之》
明代·陈子升

五十閒身老待扶，孤生筇竹笑人孤。惊心自觉颠危极，回首相怜侍从俱。

便取一枝攀桂树，还添九节采菖蒲。因君步步寻高岭，岭上仙童遇得无。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。